open-index/open-wikipedia-markdown huggingface dataset:
Of Human Bondage (film, 1964)

***Of Human Bondage*** () je britanski crno-bijeli igrani film snimljen 1964. godine u režiji Kena Hughesa. Predstavlja treću po redu adaptaciju istoimenog romana W. Somerseta Maughama. Protagonist, koga tumači Laurence Harvey, je mladić u edvadrijanskoj Engleskoj koji nakon neuspjelih pokušaja da postane umjetnik ispunjava želju roditelja i počinje studirati medicinu. Radnja prikazuje kako upoznaje lijepu konobaricu (čiji lik tumači Kim Novak), koja će mu zbog svog promiskuitetnih sklonosti nekoliko puta slomiti srce.

Za režisera je originalno angažiran Henry Hathaway, čija su specijalnost bili vesterni umjesto kostimiranih drama. Snimanje su obilježili stalne svađe između Novak i Harveya, koji se međusobno nisu mogli podnijeti. Novak je također došla u sukob sa Hathawayem, te je napustila set, vrativši se tek kada je Hathaway otpušten i zamijenjen Hughesom koji je dovršio film. Nakon premijere je *On Human Bondage* loše dočekan od kritičara, posebno u Britaniji, koji su producentima zamjerali da Novak, kao američka glumica, nije svoje replike izgovarala s engelskim naglaskom. Iako je, u odnosu na ranije verzije, mnogo eksplicitnije koristio motive prostitucije i koristio za tadašnje standarde smjele elemente erotike, u SAD je prošao tada nešto ublaženi cenzorski kodeks; usprkos toga je katolička Nacionalna liga za pristojnost tražila njegov bojkot zbog neprihvatljivog i "nemoralnog" sadržaja.

## Uloge
*Kim Novak ... Mildred Rogers
*Laurence Harvey ... Philip Carey
*Robert Morley ... Dr. Jacobs
*Siobhán McKenna ... Nora Nesbitt
*Roger Livesey ... Thorpe Athelny
*Jack Hedley ... Griffiths
*Nanette Newman ... Sally Athelny
*Ronald Lacey ... Matty Mathews

## Reference

## Vanjske veze
* 
* ''Of Human Bondage'' at the Internet Movie Database
Orivesi (jezero)

**Orivesi** je 7 jezero po veličini u Finskoj koje leži u Regiji Sjeverna Karelija.
Ono je dio lanca jezera koje formiraju Jezerski sistem Saimaa (Jezero Saimaa).
## Karakteristike
Jezero Orivesi leži na istoku Finske, na nadmorskoj visini 
od 75,9 metra, zapadno od Jezera Pyhäselkä, od kog je odvojeno nizom otoka i od kog prima vode.
Vrlo je izduljeno, prepuno otoka (1 495), uvala, koje se dalje račvaju u brojna manja jezera. Na njegovom južnom kraju leži 
bazen zvan Paasselka - krater promjera 10 km nastao od udara meteora prije 200 milijuna godina.

Najveći otoci na jezeru su Oravisalo (4900 ha, Varpasalo (2828 ha), Siikasaari (974 ha), Suoparsaari (840 ha), Telmo (402 ha), Turpeisensaari (290 ha) i Ikolansaari (280 ha).

Jezero ima površinu od 601,3 km², prosječna dubina mu je 9,16 metara a najveća 74 m.

Jezero ima sliv velik oko 27 949 km², a vode mu otječu kanalom kod Savonlinne u Jezero Haukivesi.

## Povezano
* Lista najvećih finskih jezera

## Reference

## Vanjske veze
* ''Karta jezera Orivesi'' na portalu Mapcarta
Ličko polje (Gorski kotar)

**Ličko polje**, polje u Gorskom kotaru u blizini Fužina, 24&nbsp;km², okruženo s istočne strane planinama Bitoraj (1 386 m), Viševica (1 428 m), Kobiljak (1 107 m) i na zapadnoj strani brdima Veliki Štrbac (957 m) i Vršak (912 m). Kroz polje protječe i ponire u njemu rijeka Ličanka, u Fužinama nazivana Fužinarka. Svoje ime dobiva po najvećem naselju Lič kojega kasnih prvih godina 17. stoljeća naseljavaju bunjevačke obitelji iz zaleđa Senja, koji svoje kuće podižu podno brda Gradina. Na mjestu gdje je stajala crkva, razorena za vrijeme Drugog svjetskog rata, nalazi se danas Gospino svetište Majka Božja Snježna. Polje je obradivo, poglavito krumpir, u južnom i istočnom dijelu je pod travnjacima. U polju se nalazi i nekoliko manjih jezera, Marasovo jezero i Potkoš (mrijestilište pastrve), a na rubnim dijelovima smjestila su se naselja, Lič (379 st., 2001.), Banovina, Pirovište i Potkobiljak (svega 10 stanovnika).

Godine 1733. navodno se u snijegu ukazala Blažena Djevica Marija, pa je na tom mjrestu podignuta kapelica.

## Vanjske veze
* Ličko Polje
One Million Years B.C.

***One Million Years B.C.*** ( je britanski pustolovno-fantastični film snimljen 1966. godine u režiji Dona Chaffeya. Predstavlja remake hollywoodskog crno-bijelog filma *[[One Million B.C.]]* iz 1940. godine. Protagonist, koga tumači John Richardson je Tumak, pripadnik Stijena, prahistorijskog plemena spiljskih ljudi, koga suplemenici prognaju te pronalazi utočište kod suparničkog plemena Školjki i lijepe Loane (čiji lik tumači Raquel Welch). Radnja prati njegove pustolovine koje uključuju kako borbu između dva plemena, tako i sa dinosaurima i raznim drugim prahistorijskim čudovištima.

Slično kao i prethodnik, *One Million Years B.C.* je ignorirao tadašnja (i današnja) paleontološka saznanja, te su tako u njemu homo sapiensi prikazani kako žive zajedno sa dinosaurima i drugim stvorenjima koja su bila izumrla prije nekoliko desetaka miliona godina. U tome se nije previše razlikovao ni od brojnih drugih filmova sa prahistorijskom tematikom, s obzirom da su producenti historijsku i naučnu autentičnost žrtvovali tome da publici pruže da uzbudljive i vizualno atraktivne scene. Kao lokacija su korišteni Kanarski Otoci, pri čemu se snimalo zimi, kako bi se izbjegla suvremena vegetacija, te tako pružila iluzija drevnog i "egzotičnog" svijeta. Prahistorijska stvorenja su, pak, stvorena pomoću specijalnih efekata koje je dizajnirao Ray Harryhausen. Publika je, međutim, daleko više pažnje obratila na kostime, i to prije svega ženske, koji su dizajnirani u obliku bikinija. Kada je film prikazan u SAD, tamo je, usprkos toga što je dio scena (uključujući provokativni ples koji izvodi Martine Beswick u ulozi Loanine suparnice) izrezan radi izbjegavanja problema sa cenzurom, doživio veliki uspjeh. Dotada nepoznata Raquel Welch je postala velika zvijezda i seks simbol svog vremena. Pin up poster Welch sa kostimom iz filma je postao jedan od najprepoznatljivijih elemenata pop kulture druge polovice 1960-ih, te je, između ostalog, iskorišten kao element radnje u znamenitom filmu *[[Shawshank Redemption]]* iz 1994. godine. Studio Hammer Films je sljedeće godine, koristeći iste lokacije i kostime, snimila film *[[Prehistoric Women (1967 film)|Prehistoric Women]]*, a potom još sličnih filmova gdje su glavna atrakcija bile oskudno odjevene prahistorijske žene.

## Uloge
*Raquel Welch ... Loana
*John Richardson ... Tumak
*Percy Herbert ... Sakana
*Robert Brown ... Akhoba
*Martine Beswick ... Nupondi
*Jean Wladon ... Ahot

## Izvori

## Vanjske veze
* 
* 
* 
* Screen Captures Of One Million Years B.C. 
* *[http://www.dbcult.com/movie-database/one-million-years-b-c-1966/ One Million Years B.C.] * at DBCult Film Institute 
*
Peta Wilson

**Peta Gia Wilson** (Sydney, 18. studenog 1970.) je australska glumica, najpoznatija po naslovnoj ulozi u akcionoj TV-seriji *[[La femme Nikita (TV serija)|Nikita]]*.

## Filmografija

* *[[Dutch Kills]]* (2013.) ... kao Ladye Bishop
* *[[The Finder]]* (2012.) u epizodi: "Little Green Man" ... kao Pope
* *[[Liberator]]* (2011.) ... kao Marla Criswell
* **' (2010.) u epizodi: "Sudden Death" ... kao Amanda
* ''[[Errand boy]]'' (2010.) ... kao Genie
* ''[[Malibu Shark]]'' (2009.) ... kao Heather
* ''[[Beautiful]]'' (2008.) ... kao Sherrie
* ''[[Gardens of the Night]]'' (2007.) ... kao Sarah
* ''[[Superman Returns]]'' (2006.) ... kao Bobbie-Faye
* ''[[Two Twisted]]'' (2006.) u epizodi: "A Flash Exclusive" ... kao Mischa Sparkle
* ''[[Jonny Zero]]'' (2005.) u epizodama: "Bounty" i "Diamonds & Guns" ... kao Aly
* ''[[False Pretenses (film)|False Pretenses]]'' (2004.)  ... kao Dianne/Dee Dee
* ''[[The League of Extraordinary Gentlemen (film)|The League of Extraordinary Gentlemen]]'' (2003.) ... kao [[Mina Harker]]
* ''[[Joe and Max]]'' (2002.) ... kao [[Anny Ondra]]
* ''[[Other People]]'' (2001.) (TV serije) ... kao Harriet Stone
* ''[[A Girl Thing]]'' (2001.) (mini serije) ... kao Alex
* ''[[Mercy (film)|Mercy]]'' (2000.) ... kao Vickie Kittrie
* ''[[One of Our Own]]'' (1997.) ... kao Cpl. Jennifer Vaughn
* ''[[Nikita (TV serije)|La femme Nikita]]'' (1997 - 2001) ... kao Nikita
* ''[[Vanishing Point (1997 film)|Vanishing Point]]'' (1997.) ...kao Motorcycle girl
* ''[[Woman Undone]]'' (1996.) ... kao Receptionarka
* ''[[Loser (1996 film)|Loser]]'' (1996.) ... kao Alyssha Rourke
* ''[[Strangers (TV serije)|Strangers]]'' (1996.) u epizodi: "Going Without"  ... kao Martha
* **' (1996.) u epizodi: "Promises" ... kao Inspektorica
* *[[Naked Jane]]* (1995.) 
* *[[The Sadness of Sex]]* (1995.) ... kao Cura njegovih snova

### Nagrade

## Izvori
* petawilson.us
Eliel Saarinen

**Eliel Saarinen** punim imenom *Eliel Gottlieb Saarinen* (Rantasalmi, 20. august 1873. - Bloomfield Hills, Michigan, 1. jul 1950.), 
bio je finski arhitekt i urbanist, poznat po tome što  je značajno utjecao na razvoj moderne arhitekture u Sjedinjenim Američkim Državama, naročito na projektiranje nebodera i crkava.

I njegov sin Eero Saarinen bio je također značajni američki arhitekt.
## Biografija
Saarinen se školovao na helsinškom tehnološkom univerzitetu, nakon tog je od 1896. do 1905. radio sa partnerima  Hermanom Geselliusom i Armasom Lindgrenom u zajedničkom birou. Prvi rad kojim je privukao pažnju 
na sebe bio mu je projekt finskog paviljona za Svjetsku izložbu u Parizu 1900.
U njemu je iskoristio tradiciju finske drvene gradnje i tada moderne secesije.

Već do 1914. bio je naširoko poznat širom Evrope po projektu za Helsinšku željezničku stanicu (1904. - 14.) i izradi urbanističkih planova za estonski Reval (današnji Tallinn) i australsku Canberru. 

Nakon što je 1922. osvojio je drugu nagradu na natječaju za izgradnju poslovnog nebodera za novine Chicago Tribune, 1923. se preselio u Sjedinjene Američke Države.
Iako nije nikad realiziram, njegov projekt za taj neboder, sa hrabrim pristupom gabaritima objekta, imao je velik utjecaj na projektiranje američkih nebodera, pod njegovim utjecajem je podignut Gulf Building u Houstonu 1929.

Između 1932. - 1948. radio je kao predsjednik Umjetničke akademije Cranbrook u Bloomfield Hillsu pored Detroita, a nakon tog sve do svoje smrti kao profesor postdiplomskog studija arhitekture i 
urbanizma na Univerzitetu u Michiganu. 
Za Akademiju Cranbrook  je projektirao i izveo skupinu zgrada u Bloomfield Hillsu, među njima školu Cranbrook za mladiće (1925. - 30.), školu Kingswood za djevojke (1929. - 30.), Institut za nauku (1931. - 33) i zgradu 
Umjetničke akademije i biblioteke (1926. -1941|41]].).

Eliel je zajedno sa sinom Eerom 1947. osvojio je najvišu nagradu Američkog udruženja arhitekata za projekt dogradnje Zaklade Smithsonian u Washingtonu.

Među njegovim poznatim radovima su i dvije crkve: Prva kršćanska crkva u Columbusu, Indiana (1940. - 1942) i Kristova luteranska crkva u Minneapolisu, Minnesota (1949. -1950), koja je bila njegov posljednji, a po mnogima i naljepši rad.
## Bibliografija
Saarinen je i pisao o arhitekturi i urbanizmu: 
* Grad, njegov rast, rasap i budućnost (The City, Its Growth, Its Decay, Its Future) - 1943. 
* Traženje forme (Search for Form) 1948.

## Reference

## Vanjske veze

* Eliel Saarinen na portalu Encyclopedia Britannica 
* Eliel Saarinen na portalu archINFORM
The Quiller Memorandum

***The Quiller Memorandum*** () je britanski špijunski triler film snimljen 1966. godine u režiji Michaela Andersona. Predstavlja adaptaciju romana *The Berlin Memorandum* Ellestona Trevora. Naslovni protagonist, čiji lik tumači američki glumac George Segal, je agent britanske tajne službe MI6, koga šef ispostave u Zapadnom Berlinu (čiji lik tumači Alec Guiness) šalje u misiju razotkrivanja tajne neonacističke organizacije čiji su pripadnici prethodno ubili dvojicu britanskih agenata. Radnja prikazuje kako se protagonistu trag predstavlja škola čija nova učiteljica (čiji lik tumači Senta Berger) zamjenjuje prethodnika koji se ubio zbog razotkrivanja nacističke prošlosti. Iako je film snimljen u doba kada su špijunski trileri uživali izuzetnu popularnost, od većine njih se razlikovao zbog toga što je manji naglasak stavljao na fizičku akciju (pa tako protagonist uopće ne koristi vatreno oružhe), a veći na psihološko nadmudrivanje među suprotstavljenim stranama. Za to se najzaslužnijim smatra scenarij uglednog dramskog pisca Harolda Pintera. Atmosferi filma je dosta doprinijela i muzika Johna Barryja. Quiller se nekoliko godina kasnije pojavio kao protagonist BBC-jeve TV-serije *[[Quiller (TV serija)|Quiller]]* gdje je njegov lik tumačio Michael Jayston.

## Uloge

* George Segal ... Quiller
* Alec Guinness ... Pol
* Max von Sydow ... Oktober
* Senta Berger ... Inge Lindt
* George Sanders ... Gibbs
* Robert Helpmann ... Weng
* Robert Flemyng ... Rushington
* Peter Carsten ... Hengel
* Edith Schneider ... Direktorica škole
* Günter Meisner ... Hassler
* Ernst Walder ... Grauber
* Philip Madoc ... Oktoberov čovjek (Čovjek sa smeđim hlačama)
* Günter Meisner ... Hassler
* John Rees ... Oktoberov čovjek (Čovjek sa crnim naočalama)
uncredited:
* Victor Beaumont ... Weiss, upravnik kuglane
* Harry Brooks Jr. ... Oktoberov čovjek (Visoki plavokosi čovjek)
* Herbert Fux ... Oktoberov čovjek (Čovjek sa lulom)
* Paul Hansard ... Doctor Loewe
* Philo Hauser ... Noćni porter
* John Moulder-Brown ... Učenik sa Inge
* Hans Schwarz Jr. ... Barman
* Herbert Stass ... Kenneth Lindsay Jones
* Konrad Thoms ... Školski portir
* Claus Tinney ... Hughes

## Izvori

## Vanjske veze
* 
* 
* 
*
Modesty Blaise (film)

***Modesty Blaise*** je britanska igrani film snimljen 1966. godine u režiji Josepha Loseya. Po žanru je mješavina špijunskog i pustolovnog filma sa komedijom, a predstavlja adaptaciju istoimenog stripa Petera O'Donnella. Naslovna protagonistica, čiji lik tumači Monica Vitti, je špijunka Modesty Blaise koju britanska tajna služba angažira da zaštiti pošiljku dijamanata za bliskoistočnog vladara. Radnja prikazuje kako joj u misiji pomaže bivši partner Willie Garvin (koga glumi Terence Stamp), ali i kako postaje meta okrutnog kriminalca Gabriela (čiji lik tumači Dirk Bogarde).

*Modesty Blaise* je snimljen u vrijeme kada su špijunski filmovi, nalik na seriju o Jamesu Bondu, uživali izuzetnu popularnost, ali i kada su se također često parodirali. Losey se odlučio za parodijski pristup, te je film začinio "apsurdnim" humorom i nadrealističkim detaljima, poput muzičkih brojeva usred "normalnih" dramsk. O'Donnell se kasnije često žalio da scenario nema gotovo nikakve veze sa njegovom originalnom kreacijom; u filmu se Modesty Blaise pojavljuje kao plavuša, za razliku od filma gdje se bila pojavljivala kao crnka, a također ulazi u ljubavnu vezu sa Garvinom. Iako je postigao određen komercijalni uspjeh, Modesty Blaise je postao omražen među poklonicima originalnog stripa, a današnjim kritičarima je zanimljiv prije svega kao primjer camp estetike karakteristične za popularnu kulturu druge polovice 1960-ih.

Nakon Loseyevog filma je bilo pokušaja da se strip ponovno ekranizira. Godine 1982. je snimljen neuspjeli pilot TV-serije sa Ann Turkel u glavnoj ulozi, a 2003. godine je u produkciji Quentina Tarantina snimljen direct-to-DVD film *[[My Name Is Modesty]]*.

## Uloge

* Monica Vitti ... Modesty Blaise
* Terence Stamp ... Willie Garvin
* Dirk Bogarde ... Gabriel
* Harry Andrews ... Tarrant
* Michael Craig ... Paul Hagen
* Clive Revill ... McWhirter / Sheik Abu Tahir
* Alexander Knox ... Ministar
* Rossella Falk ... Mrs. Fothergill (navedena kao Rosella Falk)
* Scilla Gabel ... Melina
* Michael Chow ... Weng
* Joe Melia ... Crevier
* Saro Urzì ... Basilio
* Tina Aumont ... Nicole (navedena kao Tina Marquand)
* Oliver MacGreevy ... Tattooed Man
* Jon Bluming ... Hans
* Robin Hunter ... Pilot

## Reference

## Vanjske veze
*
Modesty Blaise (razvrstavanje)

**[[Modesty Blaise]]** je naslovna protagonistica popularne strip-serije koju je stvorio Peter O'Donnell. Također može označavati:

*''Modesty Blaise'' (film), adaptaciju stripa iz 1966. godine, rež. Joseph Losey, ul. Monica Vitti
*''Modesty Blaise'' (roman), novelizacija filma koju je O'Donnell temeljio na scenariju za film; objavljena 1965. godine 
*''Modesty Blaise'' (TV film), pilot-epizoda neproducirane američke TV-serije iz 1982. godine
**[[My Name Is Modesty]]*, direct-to-DVD film snimljen 2003. godine u produkciji Quentina Tarantina
The IPCRESS File

***The IPCRESS File*** () je britanski špijunski triler film snimljen 1965. godine u režiju Sidneya J. Furieja, poznat kao prvo ostvarenje iz serije o Harryju Palmeru, ali i po tome što se smatra jednim od najboljih ostvarenja žanra.

Predstavlja adaptaciju istoimenog romana Lena Deightona. Protagonist, koga tumači Michael Caine, je britanski obavještajac koji dobije zadatak istražiti otmice britanskih raketnih naučnika, za koje se sumnja da ih otmičari odvode u Istočni blok. Radnja prikazuje kako se Harry Palmer suočava sa izdajom u vlastitim redovima, ali i zastrašujućim tehnikama ispiranja mozga.

*The IPCRESS File* je napravljen u vrijeme kada su špijunski filmovi iz Jamesu Bondu uživali izuzetnu popularnost. Njihov producent Harry Saltzman je, pak, stajao i iza ovog filma, reklamirajući ga kao "*[[Goldfinger (film)|Goldfinger]]* za misleće ljude". Film je u mnogo čemu zamišljen kao svojevrsna alternativa, odnosno antiteza Bondovim filmovima. Tako se radnja umjesto na egzotičnim lokacijama gotovo u potpunosti odvija u Londonu, a protagonist je, umjesto šarmantnog pustolova, prikazan kao skromni i nenametljivi intelektualac koji u oči upada prije svega zato što nosi naočale.

*The IPCRESS File* je usprkos svega postigao veliki uspjeh kod publike, ali i kod kritike, te je dobio nagradu BAFTA za najbolji britanski film. Michael Caine je, velikim dijelom zahvaljujući svom nastupu, postao velika filmska zvijezda. Sljedeće godine je snimljen nastavak pod naslovom *[[Pogreb u Berlinu]]*.

## Uloge

*Michael Caine ... Harry Palmer
*Guy Doleman ... Pukovnik Ross
*Nigel Green ... Major Dalby
*Sue Lloyd ... Jean Courtney
*Gordon Jackson ... Carswell
*Aubrey Richards ... Dr. Radcliffe
*Frank Gatliff ... Bluejay
*Thomas Baptiste ... Barney
*Oliver MacGreevy ... Housemartin
*Freda Bamford ... Alice
*Pauline Winter ... Charlady
*Anthony Blackshaw ... Edwards
*Barry Raymond ... Gray
*David Glover ... Chilcott-Oakes
*Stanley Meadows ... Inspektor Keightley
*Peter Ashmore ... Sir Robert 
*Michael Murray ... Inspektor prilikom racije
*Anthony Baird ... Narednik prilikom racije
*Tony Caunter ... Čovjek iz O.N.I.-ja
*Douglas Blackwell ... Murray
*Glynn Edwards ... Narednik u policijskoj stanici

## Reference

## Vanjske veze
*  
*  
* 
* 
* 
* The Ipcress File - Photos
* Kees Stam's Harry Palmer movie site and filming locations
* The Deighton Dossier
* The Ipcress File Blu-ray review
Anur Hadžiomerspahić

**Anur Hadžiomerspahić** (Sarajevo, 2. juni 1971 - 29. novembar 2017) bio je umjetnik i grafički dizajner iz Bosne i Hercegovine. Značajan je zbog toga što je prvi bosansko-hercegovački umjetnik koji je predstavio svoje radove na centralnoj izložbi Venecijanskog bijenala.

## Mladost i obrazovanje
Anur je rođen u Sarajevu, Bosna i Hercegovina. Studirao je grafički dizajn na Akademiji likovnih umjetnosti u Sarajevu i diplomirao na Akademiji likovnih umjetnosti Brera i Evropskom institutu za dizajn u Milanu.

## Karijera
Nekoliko mjeseci pred opsadu Sarajeva, zajedno sa Jurišom Borasom, Almirom Kurtom, Damirom Nikšićem i Nebojšom Šerićem Shobom, Anur osniva blues bend Sing Sing. Bend prerasta u multidisciplinarni umjetnički kolektiv, spajajući elemente muzičkog teatra, političkog aktivizma i ironičnog humora..

1993., Anur se pridružuje projektu Ars Aevi kao suosnivač, i naknadno, art direktor. Učestvovao je u formiranju kolekcije Muzeja savremene umjetnosti Ars Aevi u Sarajevu, te organizaciji izložbi umjetnika kao što su Michelangelo Pistoletto, Jannis Kounellis, Daniel Buren i Joseph Kosuth.

Za vrijeme studija na Akademiji likovnih umjetnosti Brera i Evropskom institutu za dizajn u Milanu, Anur je počeo rad na seriji postera pod imenom Human Condition: Public Shouting and Individual Revolutions. Human Condition je specifičan po svom određenom obliku umjetničkog izraza kojeg Anur naziva artvertising, u kojem koristi medij advertisinga da pošalje društveno relevantne poruke. Posteri su izlagani u javnim prostorima, šoping centrima i supermarketima širom Bosne i Hercegovine i Italije od 1996. do danas. 2001., Harald Szeemann je uvrstio Anurov projekat Human Condition u centralnu izložbu 49. Venecijanskog bijenala..

1998., Anur je započeo rad na projektu Made in Bosnia. Cilj projekta je da predstavi i promovira bosansko-hercegovačku kulturu kroz jezik grafičkog dizajna i reklamne kampanje.

2000., Anur je osnovao Kreativni centar Cardea. Za svoje radove sa Cardeom, bio je finalista za nagradu Epica 1998. i 2000., te je dobitnik nagrade Epica 2001. 2002., Cardea je preimenovana u Ideologija. Ideologija je radila sa velikim bosansko-hercegovačkim kompanijama, te je bila prisutna na bosansko-hercegovačkoj kulturnoj sceni svojim kampanjama za Ars Aevi, Jazz Fest Sarajevo, SARTR, Letu Štuke, Zabranjeno Pušenje, Dinu Merlina, Edu Maajku i Amiru Medunjanin.

## Nagrade i priznanja

Anur je dobitnik brojnih nagrada za dizajn i advertising, uključujući Advertainment u Milanu (2000.) i Epica u Parizu (2001.).

## Reference

## Literatura
Comi, Enrico. “Human Condition.” 49. Esposizione Internazionale d’Arte. Italija: Electa, 2001.

Dupanović, Asja, ed. BH Oglašavanje 2005. Sarajevo: Media marketing, 2005.

Heller, Steven i Mirko Ilić. The Anatomy of Design. Beverly, MA: Rockport, 2011.

## Vanjske veze
* Službena stranica
* Advertising agencija Ideologija
Pogreb u Berlinu

***Funeral in Berlin*** () je britanski špijunski triler film snimljen 1966. godine u režiji Guya Hamiltona. Predstavlja adaptaciju istoimenog romana Lena Deightona, odnosno drugi po redu film iz serije o britanskom obavještajcu Harryju Palmeru. Protagonist, koga tumači Michael Caine, je poslan u Hladnim ratom podijeljeni Berlin kako bi iz, uz pomoć lokalnih kriminalaca, iz istočnog dijela preko Berlinskog zida izveo pukovnika Stoka, šefa sovjetskih obavještajaca (čiji lik tumači Oskar Homolka) koji nastoji prebjeći na Zapad. Radnja pokazuje kako je takva operacija dio šire mreže spletki vezane uz nacističku prošlost i jevrejski novac opljačkan za vrijeme Holokausta.

Glavna ženska uloga u filmu je trebala pripasti američkoj glumci Anjanette Comer, ali se ona razbolila; umjesto nje je uskočila njemačka glumica Eva Renzi; iako su njihovi likovi smrtni neprijatelji, za vrijeme snimanja se zaljubila i poslije udala za švicarskog glumca Paula Hubschmida koji tumači lik glavnog negativca. Bolest je također bila razlog zbog koga je Homolka zamijenio Akima Tamiroffa kome je originalno bio namijenjen lik pukovnika Stoka. Snimanje se odvijalo u Zapadnom Berlinu u blizini Zida, te su ga, koristeći ogledala i sunčevo svjetlo, ometali sovjetski i istočnonjemački vojnici. Prema kasnijim navodima Michaela Caine, Guy Hamilton je često odstupao od scenarija te to obrazlagao željom za više realizma i vlastitim iskustvima obavještajca u Drugom svjetskom ratu.

*Funeral in Berlin* je, usprkos kompliciranog zapleta, slično kao i prethodni film *[[The IPCRESS File]]*, postigao veliki uspjeh, a kasnije se često navodio kao jedan od najboljih ostvarenja špijunskog žanra 1960-ih, odnosno hladnoratovskih trilera.

## Uloge

*Michael Caine ... Harry Palmer
*Paul Hubschmid ... Johnny Vulkan/Paul Louis Broum
*Oskar Homolka ... Pukovnik Stok
*Eva Renzi ... Samantha Steel
*Guy Doleman ... Pukovnik Ross
*Hugh Burden ... Hallam
*Heinz Schubert ... Aaron Levine
*Wolfgang Völz ... Werner
*Thomas Holtzmann ... Reinhardt
*Günter Meisner ... Kreutzman
*Herbert Fux ... Artur
*Rainer Brandt ... Benjamin
*Rachel Gurney ... Mrs. Ross
*John Abineri ... Otto Rukel
*David Glover ... Chico

## Vanjske veze
*
*
Anjanette Comer

**Anjanette Comer** (7. august 1939 -) je američka glumica, najpoznatija po nastupima u televizijskim serijama 1960-ih.

## Izabrana filmografija
* *[[My Three Sons]]* ... Janie Stempel (1 epizoda, 1962)
* *[[Arrest and Trial]]* ... Annabelle (1 epizoda, 1963)
* *[[Ben Casey]]* (1 epizoda, 1963)
* *[[Gunsmoke]]* ... Cara Miles (1 epizoda, 1963)
* *[[Quick, Before It Melts (1964 film)|Quick, Before It Melts]]* (1964) ... Tiara Marshall
* *[[Combat!]]* ... Annette (1 epizoda, 1964)
* *[[Bonanza]]* ... Joan Wingate (1 epizoda, 1964)
* *[[Dr. Kildare]]* ... Carol Montgomery (2 epizode, 1964)
* *[[The Loved One (film)|The Loved One]]* (1965) ... Aimee Thanatogenous
* *[[The Appaloosa]]* (1966) ... Trini
* *[[Banning (film)|Banning]]* (1967) ... Carol Lindquist
* *[[In Enemy Country]]* (1968) ... Denise
* *[[La Bataille de San Sebastian]]* (1968) ... Kinita
* *[[The Young Lawyers]]* (1969) (TV) ... Bonnie Baron
* *[[Love American Style]]* ... Billie Joe (segment 'Love and the Roommate', 1969)
* *[[Rabbit, Run (film)|Rabbit, Run]]* (1970) ... Ruth
* *[[The Mod Squad]]* (1 epizoda, 1970)
* *[[Then Came Bronson]]* ... Vhea Samos (1 epizoda, 1970)
* *[[Lady Boss]]* (1971) TV episode ... (segment "Love and the Hiccups")
* *[[Dr. Simon Locke]]* (1 episode)
* *[[Banyon]]* (1971) (TV) ... Diane Jennings
* *[[The Most Deadly Game]]* ... Gretchen (1 epizoda, 1971)
* *[[The Firechasers]]* (1971) ... Toby Collins
* *[[Mannix]]* ... Gina Hunter /(1 epizoda, 1972)
* *[[Popis epizoda Columbo#Dezona 2|Columbo: Étude in Black]]* (1972) (TV) ... Jenifer Welles
* *[[Blood Feast (1972 film)|Noche de los mil gatos, La]]* (1972) ... Cathy
* *[[The Baby (film)|The Baby]]* (1973) ... Ann Gentry
* *[[Search (TV series)|Search]]* ... Anne Ramon (1 epizoda, 1973)
* *[[Night Games]]* (1974) (TV) ... Jenny Kenedisis
* *[[Police Story (TV serija)|Police Story]]* ... Constantina (2 epizode, 1974)
* *[[The Blue Knight (TV series)|The Blue Knight]]* (1 epizoda, 1975)
* *[[Barbary Coast]]* ... Mary Louise (1 epizoda, 1975)
* *[[S.W.A.T.]]* ... Alicia Woodward (2 epizode, 1975)
* *[[Harry O]]* ... Grace Duvall (1 epizoda, 1975)
* *[[The Manchu Eagle Murder Caper Mystery]]* (1975) ... Arlevia Jessup
* *[[Petrocelli]]* ... Mary Thorpe (1 epizoda, 1975)
* *[[Lepke (film)|Lepke]]* (1975) ... Bernice Meyer
* *[[Baretta]]* ... Det. Ann Harley (1 epizoda, 1976)
* *[[Jigsaw John]]* ... Mavis Bellamy (1 epizoda, 1976)
* *[[Fire Sale (film)|Fire Sale]]* (1977) ... Marion Fikus
* *[[Dead of Night]]* (1977) (TV) ... Alexis
* *[[Barnaby Jones]]* ... Vivian Harper (1 epizoda, 1980)
* *[[The Long Summer of George Adams]]* (1982) (TV) ... Venida
* *[[Hotel]]* ... Maggie (1 epizoda, 1988)
* *[[Jake and the Fatman]]* ... Vera Lake (3 epizode, 1991)
* *[[Netherworld (film)|Netherworld]]* (1992) ... Mrs. Palmer
* *[[Streets of Laredo]]* (1995) TV mini-serija ... Beulah
* *[[Underneath (film)|The Underneath]]* (1995) ... Mrs. Chambers
* *[[Profiler (TV serija)|Profiler]]* ... Barbara Henkley (1 epizoda, 1999)

## Izvori

## Vanjske veze
*
The IPCRESS File (roman)

***The IPCRESS File*** () je špijunski roman britanskog književnika Lena Deightona objavljen 1962. godine, koji je predstavljao prvi roman u njegovoj karijeri, odnosno prvi u seriji o britanskom obavještajcu Harryju Palmeru. Zaplet se bavi tada aktualnim Hladnim ratom, odnosno prikazuje kako protagonist i narator (koji u romanu, kao i njegovim nastavcima, ostaje neimenovan) u nastojanju da spriječi otmice britanskih raketnih naučnika razotkriva tehniku pranja mozga zvanu IPCRESS (od engleskih riječi "**I**nduction of **P**sycho-neuroses by **C**onditioned **Re**flex under Stre**ss**, ili "Induciranje psihoneuroza kondicioniranim refleksima pod stresom".

Deightonu je inspiracija za roman poslužio događaj iz vlastitog djetinjstva, kada je za vrijeme Drugog svjetskog rata svjedočio kako njegovu susjedu Annu Wolkoff hapse kao njemačku špijunku.

Roman je sljedeće godine dobio nastavak pod naslovom *[[Horse Under Water]]*. Godine 1965. je snimljena filmska adaptacija u kojoj je protagonist, čiji lik tumači Michael Caine, dobio ime "Harry Palmer".
Eva Renzi

**Eva Renzi**, rođena kao Evelyn Hildegard Renziehausen (Berlin, 3. novembar 1944 - 16. august 2005) je bila njemačka glumica. 

Rođena je u dansko-francuskoj porodici, a glumačku karijeru je započela nakon što je u ranoj mladosti radila kao telefonistica i manekenka. Otkrio ju je režiser Will Tremper i angažirao za ulogu u filmu *[[Playgirl (1966)|Playgirl]]*, nakon koje je postala zvijezda, koju je tadašnja zapadnonjemačka javnost uspoređivala sa Julie Christie. Iste je godine nastupila i u britanskom špijunskom trileru *[[Pogreb u Berlinu]]*, zamijenivši američku glumicu Anjanette Comer koja je bila prisiljena napustiti projekt zbog bolesti; na setu je započela ljubavnu vezu sa švicarskim glumcem Paulom Hubschmidom za koga će se kasnije udati. Slijedio je niz nastupa uglavnom u Evropi, pri čemu se ističe uloga Monice Ranieri u italijanskom giallo filmu *[[L'uccello dalle piume di cristallo]]*. 1970-ih je neko vrijeme provela u Indiji, u ašramu kontroverznog gurua Rajneesha (Osho), koga je poslije optuživala za zloupotrebu droge.

Njena kćer Anouschka Renzi je također etablirana glumica. 

## Filmografiija
* 1965: Doktor Murkes gesammelte Nachrufe (TV film)
* 1966: *[[Playgirl (1966)|Playgirl]]*
* 1966: *[[Funeral in Berlin]]* 
* 1967: Die Zeit der Kirschen ist vorbei *(Le grand dadais)*
* 1967: *[[Negresco****]]*
* 1968: Die Schurken vom Bolivar *(The Pink Jungle)*
* 1969: Eine Frau sucht Liebe
* 1970: *[[L’uccello dalle piume di cristallo]]*
* 1970: *[[Appuntamento col disonore]]*
* 1970: Beiß mich, Liebling
* 1970: *[[La morte risale a ieri sera]]*
* 1970: Taste of Excitement
* 1971: 
* 1971: Das Messer (trodijelni TV-film)
* 1971–1972: Gefahr unter Wasser (TV serija, 26 epizoda)
* 1974: Die Abwerbung (kratki film)
* 1975: Das ohnmächtige Pferd (TV film)
* 1976: Das Blaue Palais (dvodijelni TV-film)
* 1980: Papa Poule (TV epizoda, 6 epizoda)
* 1981: La fille prodigue
* 1986: Manuel
* 1987: Waldhaus (TV serija, 1 epizoda)
* 1989–1990: Das Erbe der Guldenburgs (TV serija, 5 epizoda)
* 1993: Sylter Geschichten (TV serija, 1 epizoda)
* 1994: Die Gerichtsreporterin (TV serija, 1 epizoda)
* 1995: Balko (TV serija, 1 epizoda)
* 1997: Bruit d’amour et de guerre (kratki film)

## Vanjske veze
*  
* Grabstelle auf dem Ev. Luisenfriedhof III in Berlin
*
Paul Hubschmid

**Paul Hubschmid** (20. jul 1917 - 31. decembar 2001) bio je švicarski glumac, koji je na njemačkom govornom području najpoznatiji po ulozi profesora Higginsa u mjuziklu *[[My Fair Lady (mjuzikl)|My Fair Lady]]*. Glumu je studirao u Beču, prije nego što je 1938. karijeru započeo u domovini, nastupivši u filmu *[[Füsilier Wipf]]*. Od 1948. do 1953. je nastupao u hollywoodskim filmovima, prije nego što je došao u Zapadnu Njemačku. 

## Filmografija

## Vanjske veze
* IMDb entry
* Photographs of Paul Hubschmid
Daniela Bianchi

**Daniela Bianchi** (31. januar 1942 - ) je bivša italijanska glumica i manekenka, najpoznatija po ulozi sovjetske agentice Tatjane Romanove, odnosno druge po redu Bondove djevojke u filmu *[[From Russia with Love (film)|Iz Rusije sa ljubavlju]]*.

Rodila se u porodici pukovnika italijanske vojske, a prije bavljenja glumom studirala balet te se bavila manekenenstvom. Godine 1960. je pobijedila na natjecanju za Miss Universo Italia, da bi kao predstavnica Italije iste godine postala prva pratilja Miss Universe. U filmu *Iz Rusije sa ljubavlju* je njen glas sinkronizirala Barbara Jeffords. Četiri godine kasnije je vlastitu ulogu parodirala u špijunskoj komediji *[[O.K. Connery]]* gdje joj je partner bio Neil Connery, mlađi brat Seana Conneryja. Nakon nastupa u filmu *[[Scacco internazionale]]* se udala za đenoveškog brodovlasnika, kome će kasnije roditi sina, te napustila glumu. Godine 2012. se pojavila u dokumentarnom filmu *[[Noi non siamo come James Bond]]*.

## Filmografija

### Filmovi

* *[[La ragazza del peccato]]* (1958)
* *[[Les Démons de minuit (film, 1962)|Les Démons de minuit]]* (1961) 
* *[[Una domenica d'estate]]* (1962) 
* *[[La spada del Cid]]* (1962)
* *[[From Russia with Love (film)|From Russia with Love]]* (1963)
* *[[La tigre ama la carne fresca]]* (1964)
* *[[Slalom (film 1965)|Slalom]]*  (1965)
* *[[L'ombrellone]]*  (1965)
* *[[Zarabanda Bing Bing]]*  (1966)
* *[[Missione speciale Lady Chaplin]]*  (1966)
* *[[Requiem per un agente segreto]]*  (1966)
* *[[Troppo per vivere... poco per morire]]*  (1967)
* *[[Dalle Ardenne all'inferno]]* (1967)
* *[[O.k. Connery]]* (1967)
* *[[Scacco internazionale]]* (1968)
* *[[Noi non siamo come James Bond]]* (2012)

### TV-film
* *[[Dr. Kildare]]* (1964)

## Vanjske veze

*
*
La guerre est finie

***La guerre est finie*** () je francuski crno-bijeli igrani film snimljen 1966. godine u režiji Alaina Resnaisa. Protagonist, čiji lik tumači Yves Montand, je Diego Mora, španski komunist koji je nakon poraza u građanskom ratu četvrt vijeka proveo u egzilu u Parizu, ali koji povremeno tajno prelazi granicu kako bi svojim drugovima pomagao da održe ilegalni pokret otpora protiv Francove diktature. Radnja prikazuje kako sredovječni Mora sve više preispituje koliko takve aktivnosti imaju smisla, odnosno da li bi se trebao ostaviti politike i posvetiti normalnom životu; njegove dileme još više izaziva razilaženje sa mlađom i radikalnijom generacijom emigrantskih aktivista za koju se boji da će ponoviti njegove pogreške.

Film je velikim dijelom bio autobiografskog karaktera, s obzirom da je scenarist Jorge Semprun, poput protagonista, veliki dio života proveo kao komunistički ilegalac, prije nego što je 1964. izbačen iz Partije zbog neslaganja sa službenom linijom i njenim tadašnjim vođom Santiagom Carillom. Njegov scenario, kao i sam film, su kasniji historičari smatrali jednim od prvih odraza tada aktualnog generacijskog jaza na francusku i svjetsku ljevicu, odnosno da je kroz prikaz razilaženja ostarjelog protagonista sa svojim mlađim drugovima predvidio događaje koji će eskalirati za vrijeme majskih događaja 1968. godine. Film je zbog svog kritičkog stava prema službenoj komunističkoj ideologiji pao u nemilost vlasti u Istočnom bloku te ga je vodstvo festivala u Karlovym Varyma u tadašnjoj Čehoslovačkoj namjeravalo prikazati izvan službene konkurencije; ta je odluka promijenjena tek nakon lobiranja Miloša Formana.

## Reference

## Vanjske veze
*
Mirvad Kurić

**Mirvad Kurić** (Sarajevo, 17. avgusta 1972.) je bosanskohercegovački glumac. Kurić je zastupnik Saveza za bolju budućnost BiH (SBB). Poznat je i pod nadimkom Rile, koji je dobio glumeći u seriji "Viza za budućnost".

## Filmografija
*"Viza za budućnost", TV serija (2002)
*"Remake" (2003)
*"Crna hronika", TV serija (2005)
* Nafaka, 2006
*"Tata i Zetovi", TV serija (2007)
*"Lud, zbunjen, normalan", TV serija (2008)
* Sevdah za Karima, 2010
* Jasmina, 2010
*"Foliranti", TV serija (2011)
*"Kriza", TV serija (2013)

## Nagrade
*Nagrada za najbolju glumačku kreaciju u predstavi "Ptičice" na festivalu Mostarska liska 2004.
*Nagrada za najboljeg glumca za ulogu Gosta u predstavi "To" na Festivalu bosanskohercegovačke drame Zenica 2005.

## Reference

## Vanjske veze
*
* http://www.castingzona.ba/feed-ba.php?id=51&rootid=7&letter=
* http://protest.ba; Josip Pejaković, Milan Pavlović, Mirvad Kurić i Saša Petrović u predstavi Hamlet u selu Mrduša Donja ili Hamlet zna što narod ne zna
Snežana Marković

**Snežana Marković** (rođena 29. novembra 1980.) je bosanskohercegovačka glumica.

## Biografija
Rođena je 29. novembra 1980. godine u Zenici. Osnovnu i srednju školu završila je u rodnom gradu a Fakultetu humanističkih nauka u Mostaru. Godine 1998, nakon završenog Dramskog studija Bosanskog narodnog pozorišta Zenica primljena je u stalni angažman, kao članica glumačkog ansambla BNP-a Zenica. Ostvarila je desetine glumačkih kreacija.

## Filmografija
*"Crna hronika" (2004)
*"Viza za budućnost" (2005-2008)
*"Žene s broja 13" (2009)
*"Kriza" (2013)
*Lud, zbunjen, normalan (2008-2015)

## Vanjske veze
*
Tatjana Šojić

**Tatjana Šojić** (Sarajevo, 9. april 1964) je bosanskohercegovačka filmska glumica.

## Uloge

|- style="background:Lavender; text-align:center;"
| colspan="4" | 1990.-te
|-
| 1993. || Metla bez drške (TV serija) || 
|- style="background:Lavender; text-align:center;"
| colspan="4" | 2000.-te
|-
| 2002. || Septembar 11. (TV) || Hanka
|-
| 2003. || Remake || Najavljivačica
|-
| 2004. || Crna hronika (TV serija) || Dušica
|-
| 2005. || Dobro uštimani mrtvaci (TV) || Merima Kucuk
|-
| 2006. || Naša mala klinika (TV serija) || Portirka Vera Verica
|-
| 2006-2007. || Tata i zetovi (TV serija) || Indira Bošnjak
|-
| 2007-2015. || Lud, zbunjen, normalan (TV serija) || Marija
|-
| 2007. || Teah (TV) || 
|-
| 2008. || Pečat (TV serija) || Žena u crnom
|-
| 2009. || Kućni ljubimci (TV serija) || Ena
|-
| 2010. || Jasmina (TV) || Doktorica 2
|-
| 2010. || Belvedere (TV) || Sudinica
|-
| 2010. || Kako je Ilija Ladin predavao nemački (TV) ||
|-
| 2011. || Dva smo sveta različita (TV serija) || Ana
|-
| 2011. || Akumulator (TV) || Žena
|- style="background:Lavender; text-align:center;"
| colspan="4" | 2010.-te
|-
| 2013-2014. || Kriza srednjih godina (TV serija) || Nina
|-
| 2014. || Otkup (TV) || Olga
|-
| 2015. || Sabina K. || Milka
|}

## Vanjske veze
*
Aleksandar Seksan

**Aleksandar Seksan**, rođen 24. augusta 1968. u Sarajevu, je bosanskohercegovački pozorišni i filmski glumac. 

## Biografija
U rodnom Sarajevu završio je osnovnu i srednju školu, a nakon toga Višu komercijalnu školu na Ekonomskom fakultetu u Sarajevu. Svoju prvu predstavu odigrao je u Narodnom pozorištu u Sarajevu. Bila je to diplomska predstava Pjera Žalice „Ajaks“, koja je premijerno izvedena 1993. godine. U toku rata, 1994. godine, upisao je Akademiju scenskih umjetnosti u Sarajevu kao najstariji student u klasi. Diplomirao je četiri godine poslije u klasi Admira Glamočaka. Od decembra 1998. godine radi u sarajevskom Narodnom pozorištu.

Glumio je u predstavama „Romeo i Julija“ Harisa Pašović, „U Zvorniku ja sam ostavio svoje srce“ Elmira Jukića, „Pukovnik ptica“ i „Orkestar titanik“ Dine Mustafića, „Kako ubiti suprugu i zašto“ Lejle Panjete i mnogim drugim. Za ulogu u predstavi „Rodoljupci“, koja je prikazana u okviru Festivala komedije Bosne i Hercegovine „Mostarska liska 2006.“ u režiji Gradimira Gojera, dodijeljena mu je nagrada „Mostarska liska“ za najboljeg glumca.

Ostvario je zapažene uloge u filmovima „Nebo iznad krajolika“ Nenada Đurića, „Nafaka“ Jasmina Durakovića, „Remake“ Dine Mustafića i dr.

## Filmografija
* "Kriza" (2013-2014)
* "Lud, zbunjen, normalan" (2010-2015)
* "Teško je biti fin" (2007)
* "Nebo iznad krajolika" (2006)
* "Nafaka" (2006)
* "Dobro uštimani mrtvaci" (2005)
* "Ljeto u zlatnoj dolini" (2003)
* "Gori vatra" (2003)
* "Remake" (2003)
* "Tunel" (2000)

## Reference
La caza

***La caza*** () je španski crno-bijeli film snimljen 1966. godine u režiji Carlosa Saure, a koji se smatra jednim od najvažnijih ostvarenja u historiji španske kinematografije.

Po žanru je drama, a protagonisti - koje tumače Ismael Merlo, Alfredo Mayo i José María Prada - su tri sredovječna muškarca koji su se sprijateljili kao pripadnici desničarske Falange u građanskom ratu te koji odlaze zajedno na lov na zečeve, pozvavši sa sobom mladog rođaka jednog od njih (čiji lik tumači Emilio Gutiérrez Caba). Radnja prikazuje kako kao lovište, sticajem okolnosti, koriste ratno bojište na kome su se četvrt vijeka ranije borili protiv ljevičara te kako uspomene, alkohol i vrućina na vidjelo izvlače dugo vremena zatomljene frustracije i zavist koje će se odraziti kroz orgiju nasilja i krvoproliće, prvo usmjerenu prema životinjama, a potom i prema samima sebi.

*La caza* je privukao pažnju kao jedan od prvih modernih španskih filmova, odnosno ostvarenje koje je koristilo nekonvencionalne tehnike pripovjedanja (poput čestog korištenja voiceovera), odnosno krupne planove za prikaz scena ekstremnog nasilja. Kao takav je privukao pažnju međunarodne kritike, te je na berlinskom filmskom festivalu osvojio Srebrni medvjed za najboljeg režisera.

## Uloge
*Ismael Merlo ... José
*Alfredo Mayo ...Paco
*José María Prada ... Luis
*Emilio Gutiérrez Caba ... Enrique (naveden kao Emilio G. Caba)
*Fernando Sánchez Polack ... Juan
*Violeta García ... Carmen
*María Sánchez Aroca... La Madre de Juan

## Vanjske veze
* 
* 'La caza', Carlos Saura y el nuevo cine español  *Suite101*
Džana Pinjo

**Džana Pinjo** (Sarajevo, BiH, SFRJ) je bosanskohercegovačka glumica.

## Biografija
Rođena je u Sarajevu, a tokom rata u Bosni i Hercegovini živela je u Visokom. Završila je Akademiju scenskih umetnosti u Sarajevu. Nastupala je u pozorišnim predstavama, filmovima i serijama, uključujući izvođenja Šekspirovog ''Otela'' i Čehovljevog ''Višnjika''. Trenutno predaje na Akademiji na odseku za dramu.

## Filmografija

### Serije
* (2014 - 2015.) Lud, zbunjen, normalan kao Barbara Fazlinović (zamenila Mariju Omaljev Grbić)
* (2008) Pečat kao Azra
* (2005) Naša mala klinika kao Suada

### Filmovi
* (2012) Slatko od dunja kao Džana
* (2011) U zemlji krvi i meda kao Nađa
* (2002) 11. septembar kao Selma

## Vanjske veze
* 
* In the Land of Blood and Honey, glumci 
* Viši asistenti ASU u Sarajevu
Elvira Aljukić

**Elvira Aljukić** (12. maj 1976, Tuzla) je bosanskohercegovačka glumica.

## Uloge
*2010. Dva smo sveta različita-Ines
*2012. Kad bude, biće-Beba
*2010., 2013. Lud, zbunjen, normalan-Sanela
*2018 Na granici-Anđelka
*2021 Igra sudbine-Rabija Karamutović Žiška

## Vanjske veze
*
Admir Glamočak

**Admir Glamočak**, rođen 23. juna 1962. godine u Sarajevu, je bosanskohercegovački pozorišni i filmski glumac. Diplomirao je na Akademiji scenskih umjetnosti u Sarajevu u klasi profesora Bore Stjepanovića 1984/85. godine. Bio je student prve generacije upisane na Odsjek za glumu. Već u toku školovanja igra neke od zapaženih teatarskih uloga, a osobito je upamćen njegov udio u kultnoj predstavi Otvorene scene Obala - „Audicija“. Nakon završenog studija ostaje na Akademiji kao asistent i vremenom napreduje u sve viša zvanja, da bi u toku agresije na Bosnu i Hercegovinu, bio imenovan i za dekana Akademije. Za svo to vrijeme nastavlja svoj uspješni rad u pozorištu i na filmu. Ostvaruje niz odličnih uloga u predstavama poput „Kraj igre“ (režija Sulejman Kupusović), „Pukovnik ptica“ (režija Dino Mustafić), „Mjerom za mjeru“ (režija Aleš Kurt), itd. Također, u nekoliko navrata se okušao i kao reditelj. U Narodnom pozorištu u Sarajevu režirao je „San ljetne noći“, „Bolest mladeži“ u Kamernom teatru 55, „Šta ćemo sad?“ u Pozorištu mladih u Sarajevu i sl. Ipak, najzapaženija je njegova uloga pedagoga. Kao profesor na predmetu Gluma odškolovao je nekoliko uspješnih generacija glumaca, a sa podjednakim glumačkim angažmanom igra i u profesionalnim produkcijama i u ispitnim predstavama na ASU. Radi kao profesor na Akademiji scenskih umjetnosti u Sarajevu na predmetu Gluma.

## Filmografija
*Plavi orkestar (2009)
*Dobro uštimani mrtvaci (2005) 
*Sex piće i krvoproliće (2004) 
*Ljeto u zlatnoj dolini (2003) 
*Gori vatra (2003) 
*Jours tranquilles à Sarajevo (2003) 
*Sjever je poludio (2003) 
*Remake (2003)
*(A)Torzija (2002) 
*Viza za budućnost (2002)
*Tunel (2000) 
*Prvo smrtno iskustvo (1999) 
*Savršeni krug (1997) 
*Neočekivana šetnja (1997) 
*Sa 204-272 (1991)
*Hajde da se volimo 2 (1989)

## Nagrade
*Zlatni lovorov vijenac - Internacionalni teatarski festival MESS 
*Golden Rose of Peace kao najbolji glumac 1997.
*„Mala mostarska liska“ 2005.

## Vanjske veze
*
Dragan Marinković

**Dragan Marinković "Maca"** je bosanskohercegovački glumac, voditelj i TV ličnost.

Učestvovao je u Velikom bratu VIP 2007. godine.

## Filmografija

* *[[Ostavljeni]]*, (2010)
* *[[Agencija za SiS]]*, (2007)
* *[[Kod amidže Idriza]]*, (2004)
* *[[Soldati di pace]]*, (2003)
* *[[Racconto di guerra]]*, (2003)
* *[[Jours tranquilles à Sarajevo]]*, (2003)
* *[[Behind Enemy Lines]]*, (2001)
* *[[Savršeni krug]]*, (1997)
* *[[Welcome to Sarajevo]]*, (1997)
* *[[Territorio Comanche]]*, (1997)
*Tata i zetovi (2006-2007)
*Pecat (2008)
*Viza za buducnost (2008)
*Lud zbunjen normalan (2010)
*Neprijatelj (2011)
*Kriza srednjih godina (2013-2014)
*Novembarski covek (2014)
*Reket (2014)
*Politika i drugi zlocini (2014)
*Lazni svedok (2016)
*Naknadno (2016)
*Ubice mog oca (2016-2017)
*Psi laju vetar nosi (2017)
*Ne diraj mi mamu (2017)

## Vanjske veze
* Službeni site 
* 
* Interview with Dragan Marinković Maca
Snežana Samardžić Marković

**Snežana Samardžić-Marković**, je srpska političarka i bivša ministarka za omladinu i sport u Vladi Republike Srbije.
	
Rođena je 10. marta 1966. godine u Beogradu.

Diplomirala je na Filološkom fakultetu u Beogradu, na katedri za jugoslovensku i svetsku književnost.

Od 2005. do 2007. godine bila je pomoćnik ministra za politiku odbrane u Ministarstvu odbrane, nadležna za strategijsko planiranje, međunarodnu vojnu saradnju, verifikacioni centar, i kopredsedavajuća Grupi Srbija-NATO za reformu odbrane.

U Ministarstvu spoljnih poslova od 2001. do 2005. godine radila je u Sektoru bilaterale kao zamenik direktora Direkcije za susedne zemlje, zatim kao zamenik šefa misije i savetnik u ambasadi Srbije i Crne Gore u Oslu, i savetnik u Direkciji za Evropu.

Tečno govori i piše engleski i norveški jezik i ima pasivno znanje ruskog jezika.

Udata je za književnika Veselina Markovića i ima dvoje dece.

## Vanjske veze
Faraon (roman)

***Faraon*** je historijski roman poljskog književnika Boleslawa Prusa, originalno objavljen 1895. godine. Radnja je smještena u drevni Egipat pred kraj Novog kraljevstva. Protagonist je mladi faraon Ramzes XIII, koji se nakon ustoličenja suočava sa nizom problema vezanim uz slabljenje države, te koji ih pokušava zaustaviti reformama kojima se sve više odupire moćno svećenstvo. Prus je roman pisao u vrijeme kada je njegova Poljska bila podijeljena između tri casrtva, te ju je zamislio kao svojevrsnu alegoriju na propast poljske države u 18. vijeku, ali i priliku da iznese vlastite pozitivističke ideje. Iako je protagonist fiktivan, a dio likova ima anakronistička imena, Prus je uložio veliki trud da roman uskladi sa tadašnjim dostignućima egiptologije, te je dobio brojne pohvale zbog uvjerljivosti prikaža života u drevnom Egiptu. Roman je poslije objavljivanja postigao veliki uspjeh.

Godine 1966. je adaptiran u istoimeni film u režiji Jerzyja Kawalerowicza.
Opsada Calaisa (1346)

**Opsada Kalea** se odigrala u periodu od 4. septembra 1346. - 3. avgusta 1347. godine. Nakon pobede u Bici kod Slija engleska vojska pod komandom Edvarda Crnog Princa se iskrcala u Normandiji i pobedila francusku vojsku u bici kod Kresija. Edvardu su trebala pojačanja te se on povlači na sever Francuske, pošto je engleska flota već krenula iz Engleske, Edvardu je bila potrebna luka gde bi se njegova vojska regrupisala i dobila potrebne zalihe.

## Opsada
Opsada je počela 4. septembra 1346, Englezi nisu bili u stanju da zauzmu grad iako su bili daleko brojniji. U novembru stigla im je pomoć u vidu katapultova, topova i dugih merdevina, ali ni tada nisu uspeli da zauzmu grad. Jedan francuski konvoj sa zalihama je uspeo da se probije do grada, iako će Francuzi još nekoliko puta pokušati da urade isto sve naredne pokušaje osujetila je engleska mornarica. Do juna grad je spao na male zalihe hrane i vode pa su sva deca i starci izbačeni iz grada. Englezi im nisu dozvolili da prođu tako da su oni ostali između engleskih i francuskih položaja i pomrli od gladi i žeđi. 

## Kraj opsade
Nakon dugotrajne opsade građani Kalea morali su da popuste. Edvard im je obećao slobodu pod uslovom da mu šest najuglednijih građana donesu ključeve grada, a u znak pokornosti tražio je da oko vrata nose konopac kojim će ih kralj obesiti za odmazdu. Građani Kale našli su šestoricu dobrovoljaca koji su u znak poniznosti prišli Edvardu odevenu i grube košulje, gologlavi i bosi. Kralj ih ipak nije pogubio. Mirovni pregovori započeti su 1. avgusta, a 3. avgusta Francuzi su mirno napustili grad.

## Posledice
Grad Kale je jedina teritorija koju su osvojili Englezi u Stogodišnjem ratu. Pod francusku vlast, ovaj grad je pao tek 7. januara 1558. godine. To je bila poslednja teritorija Engleske na kontinentalnom delu Evrope. Spomenik rodoljubima Kalea izgradio je u 19. veku francuski vajar Ogist Roden i on predstavlja jedno od remekdela vajarstva.

## Literatura
* Istorija Engleske - dr Ivanka Đuković KOVAČEVIĆ (76. str.)